Slavnostna prireditev 05.09.2026 v spomin na padle med NOB in ustanavljanju partizanskih enot


Dne 05.09.2026 je Združenje Borcev za vrednote NOB Trebnje, Občinska organizacija borcev za vrednote NOB Mokronog – Trebelno, Skupnost Gubčeve brigade, Skupnost 12. SNOUB v sodelovanju z Občino Mokronog-Trebelno organizirala skupno Spominsko slovesnost treh enot ustanovljenih med NOB. V spomin na vse občane padle za svobodo, v spomin na 85. obletnico Mokronoške čete, na 84. obletnico ustanovitve Gubčeve Brigade in 83. obletnico ustanovitve XII. Slovenske narodnoosvobodilne udarne brigade so različne delegacije, ob prisotnosti lokalnih praporščakov in pripadnikoma Slovenske vojske,  položile vence v Mokronogu, v spominskem parku pred Občino Mokronog-Trebelno in pred Repovo hišo, v Dolenjem Zabukovju in v gozdu pod Trebelnem.

Osrednja spominska slovesnost se je odvijala na prostoru pred LD Trebelno, kjer se je zbralo veliko število obiskovalcev. Po prihodu praporščakov, pripadnikov spominskega dolenjskega partizanskega bataljona, pohodnih čet različnih društev in organizacij ob spremljavi občinskega pihalnega orkestra iz Trebnja je le ta naznanila začetek slovesnosti z zaigranjem Državne himne.

Prireditev je vodila in povezovala vse dogodke v tem dnevu učiteljica OŠ Mokronog, Mateja Čirič Jamnik. Predsednik občinske organizacije borcev za vrednote NOB Mokronog-Trebelno in Župan občine Mokronog-Trebelno sta pozdravila vse prisotne in poudarila pomen organiziranja slovesnosti v spomin na polpretekle dogodke, predvsem pomembnosti upora proti okupatorju v letih 1941-1945.

Na osrednji slavnostni prireditvi pri Lovskem domu na Trebelnem je bil pripravljen kulturni program, v katerem so sodelovali Občinski pihalni orkester Trebnje, učenci Osnovne šole Mokronog – PŠ Trebelno in Ženski pevski zbor Zimzelen Mirna.

Slavnostni govornik poslanec državnega zbora Republike Slovenije dr. Premk je ravno tako podaril pomen narodnoosvobodilne borbe proti okupatorju, ter spomnil na to, kako so se ljudje mladi in stari ne glede na žrtve zoperstavili sovražniku ter v tem vztrajali do konca, in stopili ob bok vsem velikim silam, ki so med drugo svetovno vojno premagale nacizem in fašizem. To je bil pomemben korak proti cilju - samostojnosti, ki smo si ga zastavili in vzpostavili lastno državo. Skrbeti pa moramo, da se ohranja mir in neodvisnost.

Voditeljica slovesnosti je lepo povezovala vse dogodke, prisotnim orisala dogajanja izpred 80 in več leti, vso slovesnost pa je povezovala s poudarkom o zgodbah ljudi, ki so zbrali pogum in se takoj ob okupaciji uprli okupatorju. O zgodbah, ki so se za premnoge, bodisi končale, zagotovo pa so se zelo spremenile.

Na slovesnosti sta bili podeljeni dve priznanji Združenja borcev za vrednote NOB Trebnje, eno je prejela naša voditeljica tov. Mateja Čirič Jamnik, drugo pa tov. Jožko Zorenč. Za pomoč pri izvajanju našega programa dela se jima ponovno zahvaljujem. 


Zahvaljujemo se vsem, ki so kakorkoli prispevali k organizaciji in izvedbi slovesnosti, še posebej pa članom LD Trebelno.

                                                                             Mišo
